“હવે તમારે બદલો લેવાની ભાવનાથી મુક્ત થવાનું છે, એ માટે તમે પરમ પૂજ્ય દાદાશ્રી (આધ્યાત્મિક વિજ્ઞાની ) પાસે આવો અને આત્મજ્ઞાન મેળવો તો તમે મુક્ત થશો. તમારે બધા વેરથી આ જ ભવમાં મુક્ત થવાનું છે અને હું તમને તેનો રસ્તો બતાવીશ. લોકો જિંદગીથી કંટાળી જાય છે ત્યારે શા માટે મૃત્યુ ની ઈચ્છા કરે છે? કારણ કે તેઓ આવી પરિસ્થિતિના દબાણનો ઉકેલ નથી લાવી શકતા. તમારે બધું ચોક્કસપણે સમજવું પડશે. કેટલો સમય તમે આટલા બધા દબાણ હેઠળ જીવી શકશો? મનુષ્યનું જીવન આજે જંતુ જેવું થઇ ગયું છે. તેઓ સતત માનસિક દુઃખમાં છે. મનુષ્ય તરીકે જન્મ થયા પછી શા માટે માનસિક સંતાપ હોવો જોઈએ? આખું જગત ભઠ્ઠીમાં બફાઈ રહેલા શક્કરિયાની અવસ્થામાં છે, અને જો સંતાપ નથી, તો ત્યાં ભ્રાંતિ(મોહ)ની અવસ્થા વર્તે છે. આખું જગત ફક્ત આ બે અવસ્થાઓ વચ્ચે છે. જયારે તમે આત્મજ્ઞાની થશો ત્યારે તમે બધા સંતાપ અને ભ્રાંતિ(મોહ)થી મુક્ત થશો.